JohanHeinsen/ENO huggingface dataset:
Viborger Samler, 1826-06-14
Da der ved den under 5te dennes over Hovedgaarden Lyngbyegaard med underliggende Gods og Tiender, samt øvrige Overkrigscommissair Althalts Stervboetilhørende faste Eiendomme afholdte 3die Auction ikke blev budet mere end i alt circa 56,000 Rbd. Sølv, hvil tet ei fandtes antageligt, saa blive bemeldte Eiendom, me der findes beskrevne i dette Blad for indeværende Aar No. 35 40 og 43 til absolut Bortsalg, stillede til en 4de Auction, som afholdes paa Lyngbyegaard, og begynder Mandagen den 10de Juli førstkommende Kl. 10 Formiddag, hvilket herved bekjendtgjøres. Hasle a. Herredscontoir i Aarhuus den 8de Juni 1826. Seidelin.
Viborger Samler, 1826-06-17
Jndenlandske Tidender. Kjøbenhavns Børs-Cours den 13de Junii. Hamborg 2 M. a vista 22. Species 229. - Specier solgtes til 13 Mk. 12 s. Obligationer (uden Renter) 82 3/4 a 8 1/4 Nationalbank-Obligationer (af Laanet den 4de Febr. 1820. 99 a 99 1/2 Rbdlr. rede Sølv eller 114 Rbdlr. Sedler pr. 100 Rbdlr. rede Sølv. Disconto 5 pCent.
Viborger Samler, 1826-06-17
Efter 23 Timers Fart indtraf Hs. kgl. Høihed, Prinds Christian Frederik til Danmark med Gemalinde og Søn, Prinds Fr. Carl Christian, den 7de Dennes, om Morgenen Kl. 7 1/2, med Dampskibet Caledonia fra Kjøbenhavn til Kiel.
Viborger Samler, 1826-06-17
Det har under 21de Mai naadigst behaget Hs. Majestæt Kongen at udnævne Hs. Kongl. Høihed, Prinds Frederik Carl Christian, der hidtil stod som Oberst a la suite ved Hs. Kongl. Høihed, Prinds Christian Frederiks Regiment, til Generalmajor Under 10de d. M. har Hs. Majestæt Kongen allernaadigst forundt Kleinsmedmester Svend Svendsen af Kbhvn. 20 Aars udelukkende Bevilling paa tvende af ham opfundne forskiellige Maader, hvorved Ringning med Kirkeklokkerne kan tilveiebringes udenat Klokkerne selv sættes i Bevægelse, og mange skrøbelige Kirketaarne saaledes undgaae den med Klokkernes Svingning forbundne skadelige Rystelse.
Viborger Samler, 1826-06-17
Det engelske Linieskib, som fører Hertugen af Devonshire til St. Petersborg, har lagt en Dag over paa Kbhvns Rhed, som det igjen forlod, slæbet af den medfølgende engelske Dampbaad.
Viborger Samler, 1826-06-17
Aarhuus 12te Junii. Hs. Majestæt Kongen tilligemed Prindserne og den Kongelige Sulte bivaanede igaar Høimesse-Gudstjenesten i Domkirken, som forrettedes af Hs. Høiærværdighed Biskop Dr. og Prof. Birch, Commandeur af Dannebrogen. Og saa de 3 herværende Regimenter vare i Kirke. Efter Gudstjenesten var der Audientse hos Hs. Majestæt, som derpaa efter Taffelet holdt Specialtevue over det holsteenske Landseneer-Regiment. Jdag Formiddags har Allerhøistsamme monstret Artilleriet. Jmorgen begynde de egentlige Maneurer. - Her kom igaar og iforgaars saamange Fremmede til Byen, at Endeel maatte kjøre bort igjen, uden at kunne faae Logie.
Viborger Samler, 1826-06-17
Ved Tallotteriets 1128de Trækning i Altona den 13de Juni udkom følgende Nummere:
Viborger Samler, 1826-06-17
Paa 4de Søndag efter Trinitatis prædiker i Domkirken Hs. H. Hr. Biskop Detr. Theol. Comd. af Dbr. og ObrindBloch. J Søndresogn Hr. Provst Zahrtmann.
Viborger Samler, 1826-06-17
Bekjendtgjørelser. Nedbøiet i dybeste Sorg maae jeg bekjendtgjøre, at min uforglemmelige Hustrue Gurine Cathrine Mehl, fod Bering, efter 3 Ugers Sygeleie ved Døden blev bortkaldt fra mig og vore 10 uforsørgede, og for det meste umyndige Børn Natten efter den 12te d. M., som var hendes 50de Aars Fødselsdag. Jeg er forvisset og mine Venners Deeltagelse. Gud i Naade trøste mig og Mine, Fred med den Herrens Velsignede. Lem Præstegaard den 15de Juni 1826. Joh. Mehl.
Viborger Samler, 1826-06-17
Bekjendtgjørelse. fraden Kongel. Qvarantaine-Direction. De Lande Stæder og Øer, som, efter de sidste til Directionen indkomne officielle Beretninger, indtil videre ansees for smittede ere: af Constantinopel. 6 Algier, c) Tunis. d) Marocco. e) Smyrna, i Provindsen Natolien. f) Øen Candia. For mistænkte Lande og Stæder ansees indtil videre. a) Alle tyrkiske Havne, med Undtagelse af de som smittede foranførte. b) Det africanske Barbaries øvrige Havne og Stæder. c) De vestindiske Øer. Dog skulle de fra de danske vestindiske Øer ankommende Skibe kunne befries for at lægges under Qvarantaine saafremt de foruden Sundhedspas medbringe behørige, at Vedkommende under Embedsanthoritet udstædte, Sundhedsattester. d) Nord=America. Dog fritages de fra disse Havne ankommende Skibe for Qvarantaine, saafremt de foruden Sundhedspas ere forsynede med behørige Sundhedsattester, fra de derværende Kongelige danske Konsuler, eller disses Vice-Konsuler.
Viborger Samler, 1826-06-17
Alle andre Lande, Stæder og Øer i og udenfor Europa, blive at ansee som aldeles umistænkte.
Viborger Samler, 1826-06-17
Den Kongelige Qvarantaine=Direction i Kjøbenhavn, den 3de Junii 1826. Steen Bille. v. Schmidt Phielder. Tonning. Skibsted.
Viborger Samler, 1826-06-17
J indeværende Aars Omslagstermin vil Pakkeposterne, som afgaae fra Kjøbenhavn og Aalborg, indtræffe i Viborg saaledes: Paaerosten fra Kbhvn. af 17de Junii indtræff. d. 21de Juni Ditto Ditto 24de Ditto - d. 28de Ditt. Ditto, fra Aalborg af 2de Ditto - d. 21de Ditt. Dito Ditto 27de Dito - d. 13de Ditt. Hvilket herved, ifølge den Kongelige Generalpostdirektions Ordre, bekjendtgjøres. Viborgs Postkontoir, den 14de Junii 1826. Hansen. Kongelige Obligationer til Beløb 1000 Rbd. Sølv ønskes tilkjøbs i indeværende Snapsting. De som maatte have disse at afhænde ville be bage at henvende dem til Landsoverretsprokurator Møller i Viborg, som har Commissionen, Auctionsplacat.
Viborger Samler, 1826-06-17
Efter vedkommende Panthavers Begjæring, bliver over den Visti Jensens Dødsbo i Borup, Taarup Sogn, Fjends Herred tilhørende Gaard af Hartkorn Ager og Eng 2 Tdr. 4 Skpr., med Avl og Afgrøde, afholdt 3de Auctioner Tirsdagene de førstkommende. 4de Juli, 18de f. M. og Onsdagen den 2den August d. A. hver Dags Formiddag Kl. 11. De 2de første Auctioner afholdes paa Viborg Raadhuus og den 3die i Stervbogaarden, hvor da tillige bortsælges Besætning, Ind- og Udbo mod contant Betaling. Conditionerne erfares forinden Auctionerne paa Undertegnedes Contoir. Fiends-Norlyng Herredsfogder. Viborg den 17de Juni 1826. F. v. Bülow.
Viborger Samler, 1826-06-17
Placat. Efter vedkommende Udlægshavers Begjæring bliver, Torsdagen den 29de d. M. om Formiddagen Kl. 10 hos A. C. Adolfsen i Levring foretaget Auction over hans Jnd- og Udboe, Besætning, Avls- og Gaardsredskaber, m.v. Dalsgaard, den 15de Juni 1826. H. H. Holm.
Viborger Samler, 1826-06-17
Ved Auctionen som afholdes paa Torstedlund ved Hobroe Onsdagen den 19de Juli 1826, vil strax efter at bemeldte Hovedgaard og Albeck Hovedgaard med det under disse henhørende Bøndergods er bortsolgt, vorde opbuden til Salg, endeel forhen ligeledes under fornævnte Hovedgaarde henhørende, men særlig pantsadt Bøndergods nemlig: a. under Torstedlunds Gods nogle Afbyggere paa Kragelunds Mølle under Hovedgaardstarten Bøndergods af Hartkorn Ager og Eng. . . 47 Tdr. 6 Skpr. 3 Fdkr. 2 Alb. og Mølleskyld 3 - 1 - 2 - . - b. under Albeck Gods. Bøndergods af Hartkorn. Ager og Eng . . 79 - 4 - . - 1 - Mølleskyld . . . 3 - 1 - 2 - . - Dette Bøndergods hvori Nationalbanken efter erhvervet Dom har erholdt Udlæg, er forhen opraabt ved 3 Auctioner, til hville Panthaverne have erholdt anordnet Varsel og samme vil nu ved denne fjerde og sidste Auction absolut vorde bortsolgt til den Høistbydende, som strax kan tiltræde Godset. Conditioner og Jordebog ere forinden til Eftersyn i Nibe paa Auctionsdirecteurcus Contoir i Kjøbenhavn hos Landsoverrets samt Hof- og Stadsrets Procurator Hansteen, i Randers hos Kammerraad Andersen paa Nørlund hos Forvalter Rasmussen og hos Undertegnede. Ringsted, den 13de Juni 1826. Werner, Prøveprokurator.
Viborger Samler, 1826-06-17
Ved Auctionen, som afholdes paa Nørlund Hovedgaard ved Hobroe, Tirsdagen den 18de Jul 1826, vil strax efterat bemeldte Hovedgaard med det under samme henhørende Bøndergods, er bortsolgt, vorde opbuden til Salg endeel forhen under bemeldte Hovedgaard og under Torstedlund Hovedgaard henhørende, men færlig pantsadt Bøndergods af Hartkorn, nemlig: a, under Nørlunds Gods. 82 Tdr. 7 Skpr. 3 Fkr. 1 1/2 Alb. contribuabelt Ager og Engs Hartkorn. 3 - 2 - . - Mølleskyld, samt b) under Torstedlunds Gods: 28 Tdr. 6 Skpr. - Fkr. 2 Alb. Ager og Engs Hartkorn. Dette Bøndergods, hvori Nationalbanken efter erhvervet Dom har erholdt Udlæg, er forhen opraabt ved 3 Auctioner, til hvilke Panthaverne have erholdet anordnet Varsel og samme vil nu ved denne fjerde og sidste Auction absolut vorde bortsolgt til den Høistbydende som strax kan tiltræde Godset. Conditionerne og Jordebog ere forinden til Eftersyn i Løgstøer paa Auctionsditecteurens Hr. Major Westenholtzes Contoir i Kjøbenhavn hos Landsoverrets- samt Hof= og Stadsrets=Proturator Hansteen i Randers hos Kammerraad Andersen paa Nørlund hos Forvalter Rasmussen, og hos Undertegnede. Ringsted, den 13de Juni 1826. Verner. Prøveprokurator.
Viborger Samler, 1826-06-17
Restrup Hovedgaard i Hvam Sogn, Rinds Herred Viborg Amt af Hartkorn 16 Tdr. 1 Skpr. 2 Fdkr. 2 Alb., med underliggende Tostrup Sogns Konge- Rug-Tiende, matriculeret for 6 Tdr. har tiendeydende Hartkorn 8 Tdr. 4 Skpr. 3 Fkr. 1 Alb. Gjedsted Sogns Konge-Rugtiende matriculeret for 9 Tdr. 4 Skpr. 3 Fdkr. 3/4 Alb. har tiendeydende Hartkorn 14. Tdr. 7 Skpr. 1 Fkr. samme Sogns Kirke-Korn- og Qvægtiende, matriculeret for 19 Tdr. 4 Skpr. 3 Fkr. Alb., ligeledes tiendeydende Hartkorn 142 Tdr. 7 Skpr. 1 Fkr., Fjeldsøe Sogns Kirke-Korn- og Qvægtiende, matriculeret for 18 Tdr. 1 Skpr., af tiendeydende Hartkorn 111 Tdr. 1 Skpr. 2 Fdkr. 2 Alb., Bøndergods 190 Tdr. 1 1/3 Alb. Kirkegods 6 Tdr. 2 Skpr. 3 Fkr. 2 Alb. og Mølleskyld 1 Tdr. 2 Skpr. 2 Fkr. 2 Alb. Hartkorn, bliver efter Begjæring af Skiftecommissionen i afgl. Christian Michael Testrups Boe paa Vissertsholm, stillet til 3de Auctioner den 7de og 21de Juli samt 4de August næstkommende, hver Dags Formiddag Kl. 10, paa Rinds og Gislum Herreders Contoir i Hobroe. Eiendommene paavises af Proprietair Foss paa Restrup og Forvalter Spliid paa Corsøegaard. Jøvrigt bliver Jordebog over Gaard og Gods henlagt til Eftersyn i Kjøbenhavn i de 3de Hjorter, i Odense paa Postgaarden, i Viborg hos Hr. Bogtrytter Dons, i Aalborg hos Hr. Gjæstgiver Brünnes og i Altona i Hotel de Rainville. Conditionerne erfares hos Prokurator Holm i Hobroe, hvilket herved til Lysthavendes Efterretning bekjendtgjøres. Hobroe, den 6te Junii 1826. Jansen.
Viborger Samler, 1826-06-19
Nyeste Postefterretninger fra Udlandet.
Viborger Samler, 1826-06-19
Tyrkiet og Grækenland. Triest 26de Mai. Jbrahim laae endnu den 14de Mai i Leir ved Patras - Hans Armee maae der restaurere sig noget, forinden den igjen kan bruges. De fra Missolonghi frelste Grækere bleve i Salona modtagne med Glæde, Høiagtelse og sandKristenkjerlighed - Menigmand trængte sig om den og syssede deres Klæder; man kaldte dem den hellige Stare. 1800 Mennesker skulle være frelste -De af dem der kunne bære Vaaben, have atter meldte sig i Napoli for igjen at tiene - Den 76 Aars gamle Noto Botzaris, fortælles der at have for Missolongis Fald, fremstaaet og erklæret: At han, som den der stedse havde raadet til Forsvar, og ville være Den, der først opofrede sig og tændte Minerne - det den ærværdige Olding og heeltemodigen iværksatte og derved bortrev mange Fiender med sig til Evighedens Land.
Viborger Samler, 1826-06-19
Hamborg. 14de Junii. Jgaar Aftes besøgte Hs. Kongl. Høihed Prinds Christian af Danmark og Høi sammes Søn vort Theater, hvor De, af den forsamlede Folkemængde modtoges med hjertelig Jubel. Ved Skuespillets Slutning lod Publikum disse høie Fremmede lydelig fornemme dets Høiagtelse for denne Fyrstes udmærkede Dyder og Aandsfortrin. Ved Ankomsten hertil Staden saluteredes Deres K. H. med 21 Kanonskud. Ved Stadens Port modtoges De med klingende Militairspil. Den forsamlede Mængde sendte ved Afreisen et "Leve Prinds Christian!" den høie Afreisende til Afsked.
Viborger Samler, 1826-06-19
Blandede Efterretninger. For at leve i Fred med Deyen af Algier har den spanske Regjering maattet skrabe 6 Mill. Realer sammen og tilsende ham.
Viborger Samler, 1826-06-19
Franske Blade lægge megen Vægt paa, at Grev Lützow, som var Jnternuntius i Constantinopel da Stroganow var der, nu er bleven udnævnt til keisel. østerrigsk Gesandt i St. Petersborg.
Viborger Samler, 1826-06-19
J disse Dage - skrives der nylig fra Paris -er Hertugen af Bordeaux's forhenv. Amme, Mad. Bayard, paa det naadigste bleven modtaget af Hs. M. Kongen.
Viborger Samler, 1826-06-19
Den Pariser Moniteur meddeler i et Blad Tilladelse til at oprette 11 nye Ronneklostre.
Viborger Samler, 1826-06-19
Den næstældste Prindsesse af Leuchtenbergskalformæles med Arveprindsen af Hohenzollern-HechinDe mange hemmelige Hvervinger i Holland have staaet i Forbindelse med Cochranes Afreise.
Viborger Samler, 1826-06-19
Blandt Bidragene for Grækerne i Berlin, er et paa 1200 Frederiksdorer (henved 10,000 Rbdlr. Sedler.)¬
Viborger Samler, 1826-06-19
J Breslau er paa een Dag indkommen 54,000 Rdr. og i München 20,000 Gylden til Grækerne.
Viborger Samler, 1826-06-19
Concerten i Hamborg for Grækerne indbragte 1888 Mk. reent Overskud. Man har i et offentligt Blad anmærket: at blandt et vist Pige-Jnstituts 36 ugentlige Læretimer ere de 12 bestemt for Dands og 2 for Religion. -Men langtfra at gjøre nogen ufordeelagtig Slutning deraf, ville vi beundre de unge Damers levende Sands for det Høiere, at de kunne fatte Religion sex Gange lettere end Dands.
Viborger Samler, 1826-06-19
Jndenlandske Tidender. Søndagen den 11te Juni anlagtes Hofsorgen for den afdøde Keiserinde Elisabeth af Rusland, som bæres i 3 Uger.
Viborger Samler, 1826-06-19
Under 2den Juni er Skuespiller C. Becker meddeelt Tilladelse til at opføre Skuespil i 5 Aar i Kjøbstæderne i Sjællands Fyens Lollands og Falsters, saavelsom Jyllands samtlige Stifter, Kjøbenhavn undtagen under de sædvanlige Vilkaar.
Viborger Samler, 1826-06-19
Den 19de Mai indtraf et Par Miil fra Thisted, ved Kløvsbakke, den ulykkelige Hændelse at en hee Deel løs Jord styrtede ned paa en Mand der stod og gravede i en Gruusgrav, og qvalte ham.
Viborger Samler, 1826-06-19
Altona 15de Junii. J Formiddags Kl. 10. forlode deres Kongel. Høiheder Prinds Christian Frederik og Hans Søn Frederik Carl Christian os, efter i fire Dage at have beæret vor Stad, med deres Nærvær - Hs. Kgl. H. Prinds Christian, Frederik reiste tilbage over Uctersen ledsaget af Hs. Excell. Geheimelonferentsraad og Landdrost v. Døring, og drog langs den deilige Elbbred gjennem det Pinnebergske Marskland - J Aften agter Hs. Kgl. Høihed at indtræffe i Glückstadt. I Gaar beærede begge Deres Kgl. Høiheder Brødrene Booths Planteskole og Haveanlæg samt Hr. Baron v. Boght, Herresæde i Flottbeck med deres Nærvær. Samme Aften behagede disse høie Herskaber at drikke The hos Hr. Kjøbmand Ridder C. H. Donner her i Altona. J Morges besaae Hs. Kgl. H. Prinds Christian Frederik Kjøbmand M. C. Sommers righoldige entomologiske Samling, og gav ved dens Beskuelse for Eieren, glædelige Beviser paa sine udbredte Kundskaber i dette Fag - Hs. Kgl. H. Prinds Friderik Carl Christian reiste, ledsaget af Hs. Høifyrstelige Durchl. Hertugen af Holstein Glücksburg, Hr. Greve Conrad af Rantzau, Hr. Major v. Evald og et talrigt Tjenerpersonale over Zollenspirker til Udlandet - J Morgen agter Prindsen at indtræffe i Brunsvig.
Viborger Samler, 1826-06-19
Viborg. Løverdagen den 17de Junii oprandt den længe ønskede Glædesdag for Viborg, da denne gamle og mærkværdige Bye atter, efter næsten 2de Aars Forløb, skulde have Landets elskede Fader i sin Midte.
Viborger Samler, 1826-06-19
Klokken 9 om Aftenen modtoges Hans Majestæt ved Asmildklosters Broe af Borgmesteren og Byens Repræsentanter, og kjorte gjennem den smukke, ved Søen anlagte Allee, der var besat med flere Begkrandse, ind i Byen, hvor Hans Majestæt drog forbi det paa Torvet paraderende Borgerskab og allernaadigst behagede at stige af hos Hr. Stiftamtmanden i de for Allerhøistsamme indrettede Værelser, hvor Majestæten under Kanonernes Løsning modtoges af en talrig Forsamling af Byens og Omegnens geistlige og verdslige Embedsmænd, hvilke stededes til Gratulationscour. Byens saavel offentlige som private Bygninger vare smukt oplyste, og tildeels prydede med Lov og Blomster; flere Steder vare couleurte Lamper og Transparenter anbragte. Den følgende Dag, tidlig om Morgenen, behagede det Hs. Majestæt at tage Byens og Landjurisdictionernes Embedsmænds Protocoller i allernaadigst Øiesyn, hvorefter Kongen bivaanede Gudstjenesten i Domkirken, hvor Hr. Biskoppen prædikede over det Thema: Om de Bevæggrunde, som bør opmuntre til sand Menneskekjærlighed, Fra Kirken begav Hs. Majestæt sig til Raadhuset, hvor der holdtes Cour og gaves Audients for Enhver, som havde Noget at andrage for Monarken.
Viborger Samler, 1826-06-19
Efter endt Audients begav Hs. Majestæt sig omkring i Byen og besaae sammes offentlige Jndretninger og andre Seeværdigheder i følgende Orden, nemlig: Arresterne; den lærde Skole, hvor Hs. Majestæt, hilset af Rectoren med en kort Tale, lod Disciplene examinere i flere Sprog og Videnskaber; det nyligen i Anledning af Hs. Majestæts Nærværelse indrettede Stiftsbibliothek; den nedlagte Nørresognskirke, hvis fremtidige Anvendelse er sat under Ventilation; Hospitalet; en Udstilling af flere Produkter, af Byens og Landets Jndustrie i forskjællige Grene; Hr. Philipsens Kardefabrik, hvor mange fattige Børnsysselsættes; Borgervæbningen, Brandcorpset og Bye ens Sprøiter; Borgerskolen, hvor den indbyrdes Underviisning er indført, samt Tugthuset.
Viborger Samler, 1826-06-19
Den Nøiagtighed hvormed Landets elskede Konge lod sig foredrage Alt; den Opmærksomhed, Han allernaadigst skjænkede enhver Ting, der fortjente at tages i allerhøieste Betragtning; den Mildhed og Huldrighed, hvormed Han modtog de Ansøgendes Andragender: disse elskelige Træk i Sjette Frederiks Character, forherligede den Festdag, som stedse vil være det gamle Viborg, hvor varme Hjerter, slaae høit for Konge og Fædreland, kjær og dyrebar. Om Middagen var Taffel hos Hr. Stiftamtmanden, hvortil Byens Embedsmænd og Honoratiorres, samt de Flere, som Dagens Høitid havde kaldet til Staden, vare indbudne. Under Taffelet blev afsiunget følgende, af Pastor Steen Blicher forfattede, Sang: Mel. "Sving dig glade Sang &c.) Sommerfor i Østen smiller, Atter fra sin dette Morgenskye: Danmark elskte Konge iler. Atter hid til Joters gamle Bye. Som en Lysstrøm sig udgyder. Stædens Budskab over Land; Glædens danske Løsen lyder. Tordnende fra Strand til Strand. Fryderaab, rul som en Torden, For vor Konge, Fredrik Eiegod! Sving dig, Jubelsang fra Jorden! Stlig mod Himlen højt fra Tronens Fod. Danmarks Glæde Danmarks Ære. Folkets Fader, Tronens Siir. Længe længe længe bære Fædres milde Kongespiir! Hæv dig, Qvad paa Stormens Vinge! Rul i Gjenlyd om Sølundas Kyst! Fjernt til Kongehallen klinger Sangen, som opflammer her hvert Bryst, Ton som Volsharpens Strenge For Maria, Jubelraab! Himlen signe mildt og længe, Kongens Glæde, Folkets Haab, Sving dig atter Sang fra Jorden; Danmarks ædle Kongestamme Held, Fire Secler den i Norden. Stod urokket som et Oldtids Fjeld. Mangen Slægt er længst bortvegen; Vor var Himlen stedse huld: Unge Skud fra Kongeegen Snoe sig om den gamle Bul Friske Skud sig sammenslynger.
Viborger Samler, 1826-06-19
Fra den ædle Kongelige Rod: See: din Styrke sig forynger J din egen Æt, vor Eiegod! Danskes Løsen Glædens Tone: Hurra højt med Siæl og Mund! Danmarks gamle Kongetrone. Staae til Verdens sidste Stund, hvorunder de Skaaler for Konge og Kongehuus, som Sangen gav Anledning til, bleve af Hr. Stiftamtmanden udbragte under Paukers Trompeters og Kanoners Lyd og de Forsamledes Fryderaab.
Viborger Samler, 1826-06-19
Efter Taffelet behagede Hs. Majestæt at tage til Søndermølle og Asmildkloster. J denne Hauge blev Han modtaget med Musik Fryderaab og Kjeder af dandsende Børn. Af en Løvhytte fremtraadte en Blomsterpige, bydende Majestæten Blomster med følgende Ord: Modtag, og høie Drot en Offergave - En Blomsterlost udaf din egen Have! Den milde As dit Danmark smytted buld Med Floras Diamanter, Sølv og Guld. Derefter frembod en Gartnerpige Frugter, sigende: Pomona glemte ei dit skjønne Rige, Ei Foraarshaabet her skal Hjertet svige: Hvor Fugl i Vaaren mellem Blomster synger, Med Frugter Grenen hun i Høst betynger. Derpaa fremsagde en Bondepige: Den Danstes Sølvermine er hans Vænge, Kornrige Marker og græsklædte Enge: Med Ploug og Lee han graver Guld af Jorden - Dit gode Dannemark bespiser Norden.
Viborger Samler, 1826-06-19
Herefter kom en Hedepige med Bær, sigende: Din jydste Hede selv saa vild og mørk, O Konge, er dog ej en frugtløs Ørk: Saftlige Bær blandt Lyngens Buste rødne, Og lvæge trætte Vandrer med sin Sødme. Nu fremtreen en Fiskerpige under følgende Ord: Ei Himlen har beriget blot dit Land Velsignet ogsaa er det dybe Vand: Thi Bæk og Flod og Søens Sølverbølge Udi sit Skjød utalte Gaver dølge Omsider fremkom en Alf, sigende: Saa riigt en venlig Guddom haver, Udøst sin Fylde over Mark og Elv; Men dog blandt alle gode Gaver, Den bedste est du, gode Konge! selv! Til dine Dage lægge Himlen Aar! O da sit første Ønske Danmark naaer. H. Siden blev under Ledsagelse af Jubelhorn fiirstemmigt afsjungen følgende, af Overlærer Dorph forfattede, Sang: Velkommen til vor brune Hede. Fra Herthas grønne Blomsterstrand! Velkommen, alle Hierter bede; Velkommen, jubler alle Mand. Svagt toner Glæden fra vor Mund i Men brænder høit i Hiertets Grund, Med dobbelt Fryd vi see Dig atter, Thi Gud har hørt vor stille Bøn: Hil, Konge Dig, Din høie Datter, Hil Ham Du kaared til Din Søn, Hil Kierlighedens Rosenvaar, Hil Faderfryd i Manddoms Aar! O! altfor snart Du os forlader Vort Haab, vor Længsel følger Dig Kom saart, kom ofte elskte Fader! Højt kalder Kierligheden Dig! Dog, høie Konge, fiern og nær Du evig er vort Hierte kiær! Efterat Hans Majestæt havde beseet Haugen, vendte han tilbage til det glade Viborg.
Viborger Samler, 1826-06-19
Mandagen den 19de Junii, om Morgenen Kl. 7. forlod Hans Majestæt, ledsaget af endeel Embedsmænd og Jndvaanere Byen, for videre at fortsætte Sin Reise, hvorfra Allerhøistsamme den 22de dennes ventes her tilbage. - Stropher vare forfattede af Pastor Steen Blicher.
Viborger Samler, 1826-06-19
Bekjendtgjørelser. Nedbøiet i dybeste Sorg maae jeg bekjendtgjøre, at min uforglemmelige Hustrue Gurine Cathrine Mehl, fød Bering, efter 3 Ugers Sygeleie ved Døden blev bortkaldt fra mig og vore 10 uforsørgede, og for det meste umyndige Børn, Natten efter den 12te d. M., som var hendes 50de Aars Fødselsdag. Jeg er forvisset om mine Venners Deeltagelse. Gud i Naade trøste mig og Mine, Fred med den Herrens Velsignede. Lem Præstegaard den 16de Juni 1826. Joh. Mehl.
Viborger Samler, 1826-06-19
J indeværende Aars Omslagstermin vil Pakkeposterne, som afgaae fra Kjøbenhavn og Aalborg, indtræffe i Viborg saaledes: Pakkeposten fra Kbhvn. af 17de Junii indtræff. d. 21de Junii. Dito Ditto 24de Dito. d. 28de Ditt. Ditto fra Aalborg af 26de Dito. - d. 21de Dito Ditto Ditto 27de Ditto - d. 28de Dito. Hvilket herved, ifølge den Kongelige Generalpostdirections Ordre bekjendtgjøres. Viborgs Postkontoir, den 14de Junii 1826. Hansen.
Viborger Samler, 1826-06-19
Formedelst indtrufne Omstændigheder har jeg ikke kundet opfylde mit Løfte om, at komme her til Byen før i Dag, og da jeg ved min Ankomst erfarer, at Mange forgiæves have søgt mig i mit Logie, skulle jeg ikke undlade at bekjendtgjøre min Ankomst, idet jeg smigrer mig med at tilfredsstille mine Velynderes Ønsker, da jeg har forsynet mig med endeel moderne Vare og forsikkret den billigste Behandling. Viborg den 18de Juni 1826. A. K. Taftrup, fød Kaas.
Viborger Samler, 1826-06-19
At Madame Meyer fra Aalborg er ankommen hertil Byen, og har medbragt endeel moderne Damepynsamt Mands-Straahatte til Forhandling, bekjendtgiøres herved. Hendes Logie er hos Borgerlieutenant Rønnow. Kongelige Obligationer til Beløb 1000 Rbd. Sølv ønskes tilkjøbs i indeværende Snapsting. De som maatte have disse at afhænde ville behage at henvende dem til Landsoverretsprokurator Møller i Viborg, som har Commissionen.